**Ulukbek Asamidinovitsj Maripov** (kirgisisk: Улукбек Асамидинович Марипов; født 30. august 1979) er en kirgisisk politiker som var statsminister i Kirgisistan fra 3. februar til 5. mai 2021, og som fortsatte som formann for ministerkabinettet etter en konstitusjonell endring fra 5. mai til 12. oktober 2021.

Biografi
--------

Maripov ble født 30. august 1979 i landsbyen Kyrgyz-Ata i Osh-regionen i det daværende kirgisiske sosialistiske sovjetrepublikk. Han er sønn av Asamuddin Maripov. Han er utdannet innen finans og rettsvitenskap og arbeidet i finansdepartementet fra 2001 til 2003. Fra 2003 til 2005 var han rådgiver for *akim* (tilsvarende guvernør) i Batken oblast sør i Kirgisistan. Han var konsulent i parlamentet fra 2005 til 2006, og fram til 2010 var han i presidentens administrasjon. I 2010 var han leder for avdelingen for internasjonalt samarbeid i beredskapsdepartementet. Fra 2010 arbeidet han ved presidentens kontor, fra 2015 som visesstabsleder for president Almazbek Atambajev. Fra 2016 til 2021 var han leder for revisjonsretten. I 2022 var han fullmektig ved landets ambassade i Saudi-Arabia, senere også i Bahrain og Egypt.

Regjeringssjef
--------------

Etter parlamentsvalget 4. oktober 2020 samlet flertallskoalisjonen seg om å foreslå Maripov som statsministerkandidat. Hans regjering ble tatt i ed 3. februar 2021. Antall regjeringsmedlemmer ble redusert fra 22 til 16. Umiddelbart etter innsettelsen dro Maripov til møte i Det eurasiske mellomstatlige rådet (EIC) i Almaty hvor han hadde samtaler med den russiske statsministeren Mikhail Misjustin, den belarussiske statsministeren Raman Halowtsjanka og den armenske statsministeren Nikol Pasjinjan. Etter konflikten med Tadsjikistan i 2021 kunngjorde han at Batken-regionen, hvor konflikten fant sted, skulle få en spesiell status.

Formann for ministerkabinettet
------------------------------

Den 5. mai 2021 signerte president Sadyr Japarov en ordre som omorganiserte regjeringsmakten og utnevnte Maripov til formann for ministerrådet. Han ble 12. oktober 2021 erstattet av Akylbek Japarov som overtok som fungerende formann.

Etter regjeringssjefperioden
----------------------------

Fra 25. januar 2022 var Maripov Kirgisistans ambassadør til Saudi-Arabia. Fra 25 november 2022 er han ambassadør til Bahrain og Egypt.

Familie
-------

Han er bror til Baktybek Maripov som var akim (guvernør) i Nookat-regionen fra november 2020 til han ble avsatt i februar 2021.

Referanser
----------

1. 1 2   www.gov.kg[Hentet fra Wikidata]
2. ↑  RFE/RL Kyrgyz Service (3. februar 2021). «Trimmed-Down Kyrgyz Cabinet Sworn In After Parliament's Approval». Radio Free Europe/Radio Liberty.
3. ↑  Makanbai kyzy, Gulmira (3. februar 2021). «Rally against appointment of Ulukbek Maripov as Prime Minister held in Bishkek». 24.kg.
4. ↑  «Biography: Chairman of the Cabinet of Ministers Maripov Ulukbek Asamidinovich» **(kirgisisk)**. www.gov.kg (Government of Kyrgyzstan).
5. ↑  Imanaliyeva, Ayzirek (3. februar 2021). «Kyrgyzstan: Parliament approves new, streamlined government». eurasianet.org.
6. ↑  Kudryavtseva, Tatyana (5. februar 2021). «Ulukbek Maripov meets with Prime Minister of Belarus Roman Golovchenko». 24.kg.
7. ↑  «PM Pashinyan meets with Kyrgyz counterpart in Almaty». www.primeminister.am.
8. ↑  «Kyrgyzstan's Batken Region bordering Tajikistan to receive special status». Tass.
9. ↑  «Ulukbek Maripov becomes Chairman of Cabinet of Ministers of Kyrgyzstan». AKIpress News Agency.
10. ↑  «Akylbek Japarov appointed as acting Chairman of the Cabinet». AKIpress News Agency.
11. ↑  «Улукбек Марипов назначен послом Кыргызстана в Саудовской Аравии» **(russisk)**. 25. januar 2022.
12. ↑  «Улукбек Марипов назначен Чрезвычайным и Полномочным Послом Кыргызстана в Бахрейне и Египте по совместительству» **(russisk)**. 25. november 2022.
13. ↑  «Кто он – Улукбек Марипов?» **(russisk)**. Радио Азаттык (Кыргызская служба Radio Free Europe/Radio Liberty).

Eksterne lenker
---------------

* Official biography Mal:In lang